उत्तरी हवा के साथ आई नमी ने चढ़ाया पारा
मौसम अगले दो दिन सर्दी से राहत
उत्तरी हवा के साथ आ रही नमी और पश्चिमी विक्षोभ के ग्वालियर -चंबल संभाग से झारखंड की ओर निकल जाने से रविवार को तापमान बढ़ गया। जिससे लोगों को दिन में सर्दी से थोड़ी राहत मिली है। मौसम विज्ञानियों के अनुसार उत्तरी हवा के साथ आ रही नमी का केंद्र ग्वालियर -चंबल संभाग होने के कारण आगामी दो दिन तापमान बढ़ेगा। 31 दिसंबर से तापमान फिर से गिरने की संभावना है।
अंचल में पड़ रही कड़ाके की सर्दी के चलते रात का तापमान 4 डिग्री सेल्सियस के आसपास चल रहा था। शुक्रवार को न्यूनतम तापमान 3.4 डिग्री सेल्सियस तथा अधिकतम तापमान 22.2 डिग्री सेल्सियस पहुंच गया था। इसके बाद तापमान बढ़ना शुरू गया। शनिवार को अधिकतम तापमान 24.5 डिग्री सेल्सियस तथा न्यूनतम तापमान 4.2 डिग्री सेल्सियस तक जा पहुंचा था। रविवार को भी तापमान में बढ़ोतरी का क्रम जारी रहा। रविवार को दिन में तेज धूप खिली रही जिसके चलते लोगों को गर्मी का अहसास होने लगा। शाम होते -होते तापमान में गिरावट शुरू हो गई। शाम को मौसम में फिर से ठंडक आ गई।
मौसम विभाग के अनुसार रविवार को अधिकतम तापमान 25.9 डिग्री सेल्सियस दर्ज किया गया है जो सामान्य से 3.1 डिग्री सेल्सियस अधिक है। न्यूनतम तापमान 5.9 डिग्री सेल्सियस रहा जो सामान्य से 0.6 डिग्री सेल्सियस कम है।
अब आगे क्या
मौसम विज्ञानी डॉ. अनुपम काश्यपि के अनुसार उत्तरी हवा के साथ आ रही नमी का केंद्र ग्वालियर -चंबल है। साथ ही पश्चिमी विक्षोभ के ग्वालियर -चंबल संभाग से झारखंड की ओर निकल गया है। इस कारण मौसम में तापमान बढ़ा है। आगामी 2 दिन तापमान में और बढ़ोतरी होगी, इसके बाद तापमान स्थिर हो जाएगा। जम्मू -कश्मीर की ओर एक पश्चिमी विक्षोभ पहुंच रहा है। इसके चलते 31 दिसंबर से तापमान में गिरावट आ सकती है।
रविवार को िखली धूप का आनंद लेते लोग। स्थान: ग्वालियर किला।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva